Meeme Loik

Meeme Loik (11. detsember 1935 Aruküla) on eesti tee-ehitusinsener.

1950. aastal lõpetas ta Aruküla Mittetäieliku Keskkooli ja 1954. aastal Tallinna 2. Keskkooli. Aastatel 1954–1956 oli Kaliningradis sõjaväeteenistuses. Pärast Tallinna Polütehnilise Instituudi lõpetamist osales ta Viiburis Saimaa kanali ehitusel ja Leningradi–Murmanski maantee ehitusel Valge mere lähedal 1965–1970.

Tegevus kohaliku elu edendajana
1960. aastatel osales Meeme Loik Aruküla Spordiklubi moodustamisel ja oli lühikest aega klubi esimees. 1988. aastast on ta osalenud Aruküla Muinsuskaitse Seltsi tegevuses, sealhulgas ka 1991. aastal Aruküla 700. aastapäeva tähistamise korraldamises.

1999. aastal oli ta Raasiku valla volikogus asendusliige ning osales keskkonna- ja majanduskomisjoni töös.

Aastatel 1994–2000 oli Aruküla veehaarde rajamise projektijuht ja järelevalve korraldaja. 2012. aasta suvel koostas ta Raasiku vallavalitsuse tellimusel Kangla, Rätla ja Sõerde tee teehoiutööde kirjeldused ning tegi remonditööde järelevalvet.

2018. aastal valiti Meeme Loik rahvahääletusega aktsiooni "Sajandi 100 arukülalast" raames saja meeldejäävama arukülalase hulka.

Viited

Eesti ehitusinsenerid
Sajandi 100 arukülalast
Tallinna Reaalkooli vilistlased
Sündinud 1935